РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 10

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 30 септември 2020 г.

Днес, 30 септември 2020 г. от 14:00 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА 
ДРАГОМИР  КОЯДЖИКОВ- отсъства 
КРАСИМИР  ШЕКЕРДЖИЕВ  	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред:

1. Обобщени статистически таблици за дейността на съдилищата за първото полугодие на  2020 година.

2. Предложение от административния ръководител на Софийски градски съд относно определяне на допълнително възнаграждение на съдиите от СГС на основание чл. 233, ал. 6 от ЗСВ.
 (Отложена с решение по т.5 от протокол № 7/27.05.2020 г. на заседание на КСКНСС)

3. Искане  от съдиите в РС – Варна, ГО за определяне на допълнително възнаграждение на основание чл. 233, ал. 6 от ЗСВ.
(Отложена с решение по т.6 от протокол № 7/27.05.2020 г. на заседание на КСКНСС)

4. Становища от административните ръководители на апелативните съдилища относно изменения и допълнения в Индексите за резултатите от инстанционната проверка на съдебните актове във връзка с решение по т. 3, протокол № 8/12.06.2020 г. на КСКНСС.

5. Постъпили становища във връзка с решение по т. 7, протокол № 9/16.07.2020 г. на КСКНСС относно отразяването на резултата от инстанционната проверка по конкретен казус.

6. Предложения от административните ръководители на  Районен съд – Тутракан, Окръжен съд – Кюстендил, Административен съд – Добрич и Районен съд – Благоевград във връзка с решение по т. 11, протокол № 22/26.06.2020 г. на Съдийската колегия на ВСС относно изготвянето на единен критерий за отчитане на натовареността при обсъждане на искания за разкриване на нови щатни бройки.
(Отложени с решение по т.5 от протокол № 9/16.07.2020 г. на заседание на КСКНСС)

 7.  Обобщена информация за ненаписаните съдебни актове по време на извънредното положение във връзка с изпълнение на решение по т. 4 от протокол № 8/ 12.06.2020 г. от заседание на КСКНСС.
(Отложена с решение по т.10 от протокол № 9/16.07.2020 г. на заседание на КСКНСС)

8. Доклад от Галина Хаджиева старши експерт  относно корекция в статистическите таблици за дейността на СРС за 2018 и 2019 г.
(Писмо вх.№ ВСС-8593/18.09.2020 г.)

9. Извлечение по т. 4 от протокол №27/15.09.2020 г. от заседание на КПКИТ ведно с писмо на административния ръководител на  Административен съд – Бургас по компетентност.
(Писмо  вх.№ ВСС-668/27.07.2020 г.)

Допълнителна точка:

10. Писмо от Комисия „Управление на собствеността“ към Пленума на Висшия съдебен съвет за изразяване на становище, относно целесъобразността за придобиване чрез дарение на описания в писмото имот в полза на ВСС, за нуждите на органите на съдебната власт в град Гълъбово.
(Писмо вх.№ ВСС-865/28.09.2020 г.)

По дневния ред: 

1. ОТНОСНО: Обобщени статистически таблици за дейността на съдилищата за първото полугодие на  2020 година.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1. Приема за сведение обобщените статистически таблици за дейността на апелативните, специализираните, военните, окръжните, районните и административните съдилища за първо полугодие на  2020 г., изготвени съгласно чл. 30, ал. 5, т. 13 от Закона за съдебната власт.
1.2. Възлага на експертите от отдел „Статистически анализ и обработка на данни“ в дирекция „Информационни технологии и съдебна статистика“ да изготвят и предоставят на комисията справка от СИНС относно натовареността на съдилищата съгласно Правилата за оценка на натовареността на съдиите (ПОНС) за първото полугодие на 2020 г. за следващо заседание.
1.3. Внася обобщените статистически таблици по т.1.1. в заседанието на Съдийската колегия на Висшия съдебен съвет, насрочено за 06.10.2020 г., като предлага на Съдийската колегия на ВСС да приеме следното решение:
ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :
1. ПРИЕМА Обобщени статистически таблици за дейността на апелативните, специализираните, военните, окръжните, районните и административните съдилища за първо полугодие на  2020 г., изготвени съгласно чл. 30, ал. 5, т. 13 от Закона за съдебната власт.

2. Обобщените статистически таблици за дейността на съдилищата за първо полугодие на  2020 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

2. ОТНОСНО: Предложение от административния ръководител на Софийски градски съд относно определяне на допълнително възнаграждение на съдиите от СГС на основание чл. 233, ал. 6 от ЗСВ.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Отлага вземането на решение за следващо заседание на комисията, с оглед предстоящото изготвяне на проект на Правила по приложението на чл. 233, ал. 6, изр. първо от ЗСВ от работна група, сформирана с решение по т. 4 от протокол № 7/27.05.2020 г. на КСКНСС. 

3. ОТНОСНО: Искане  от съдиите в РС – Варна, ГО за определяне на допълнително възнаграждение на основание чл. 233, ал. 6 от ЗСВ.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
3.1. Отлага вземането на решение за следващо заседание на комисията, с оглед предстоящо изготвяне на проект на Правила по приложението на чл. 233, ал. 6, изр. първо от ЗСВ от работна група, сформирана с решение по т. 4 от протокол № 7/27.05.2020 г. на КСКНСС. 

4. ОТНОСНО: Становища от административните ръководители на апелативните съдилища относно изменения и допълнения в Индексите за резултатите от инстанционната проверка на съдебните актове във връзка с решение по т. 3, протокол № 8/12.06.2020 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Приема становищата от административните ръководители на апелативните съдилища относно изменения и допълнения в Индексите за резултатите от инстанционната проверка на съдебните актове изискани с решение по т. 3 от протокол № 8/12.06.2020 г. на КСКНСС.

4.2. Да се изпрати напомнително писмо до председателя на Върховния административен съд, с оглед взетото решение по т. 3.4. от протокол № 8/12.06.2020 г. на КСКНСС за предоставяне на обобщено становище с конкретни предложения за изменения и допълнения в Индексите за резултатите от инстанционната проверка на съдебните актове, на база предложения от административните ръководители на административните съдилища.

4.3. Възлага на експертните сътрудници към комисията да изготвят обобщение на постъпилите становища и същото да бъдат внесено в следващо заседание на комисията.

5. ОТНОСНО: Постъпили становища във връзка с решение по т. 7, протокол № 9/16.07.2020 г. на КСКНСС относно отразяването на резултата от инстанционната проверка по конкретен казус.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
5.1. Приема постъпилите становища във връзка с решение по т. 7, протокол № 9/16.07.2020 г. на КСКНСС относно отразяването на резултата от инстанционната проверка по конкретния казус.

5.2. Приобщава становищата по т. 5.1. към материалите по т.4.1. 

6. ОТНОСНО: Предложения от административните ръководители на  Районен съд – Тутракан, Окръжен съд – Кюстендил, Административен съд – Добрич и Районен съд – Благоевград във връзка с решение по т. 11, протокол № 22/26.06.2020 г. на Съдийската колегия на ВСС относно изготвянето на единен критерий за отчитане на натовареността при обсъждане на искания за разкриване на нови щатни бройки.
(Отложени с решение по т.5 от протокол № 9/16.07.2020 г. на заседание на КСКНСС)

	Комисия "Съдебна карта, натовареност и съдебна статистика"
        към Съдийската колегия на Висшия съдебен съвет
Р Е Ш И:
6.1. Отлага разглеждането на точката за следващо заседание на комисията, с оглед изготвяне на справка от СИНС относно натовареността на съдилищата съгласно Правилата за оценка на натовареността на съдиите (ПОНС) за първото полугодие на 2020 година. 

7. ОТНОСНО: Обобщена информация за ненаписаните съдебни актове по време на извънредното положение във връзка с изпълнение на решение по т. 4 от протокол № 8/ 12.06.2020 г. от заседание на КСКНСС.
(Отложена с решение по т.10 от протокол № 9/16.07.2020 г. на заседание на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
7.1. Приема за сведение обобщената информация за ненаписаните съдебни актове по време на извънредното положение, допълнително постъпила в изпълнение на решение по т. 4 от протокол № 8/ 12.06.2020 г. от заседание на КСКНСС.

7.2. Да се изпратят писма до административните ръководители на съдилищата, в които има ненаписани съдебни актове (посочени в справка, касаеща периода 13.03. - 13.05.2020 г.), за предприемане на организационни мерки, с оглед приключване на делата в разумен срок.

8. ОТНОСНО: Доклад от Галина Хаджиева старши експерт относно корекция в статистическите таблици за дейността на СРС за 2018 и 2019 г.
(Писмо вх.№ ВСС-8593/18.09.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
8.1. Приема за сведение писмо вх. № ВСС-8593/18.09.2020 г. от отдел „Статистика“ на Софийски районен съд, както и изготвения в тази връзка доклад от Галина Хаджиева - експертен сътрудник към КСКНСС относно допусната техническа грешка в отчетите по  гражданските дела на шифър 0205-1 „Искове по ЗЗДискр.“ за първо полугодие на  2018 г., за 2018 г.,  за първо полугодие на  2019 г. и за 2019 г.
	
8.2. Възлага на отдел „Статистически анализ и обработка на данни“ в АВСС да извърши необходимите корекции на данните в шифър 0205-1 в Приложение № 111 „Отчет по граждански дела на всички районни съдилища“  за първо полугодие на  2018 г., за 2018 г.,  за първо полугодие на  2019 г. и за 2019 г. съгласно новите данни от Софийски районен съд.

8.3. Коригираното приложение № 111 „Отчет по граждански дела на всички районни съдилища“ от Обобщените статистически таблици за дейността на съдилищата за съответните години да се публикува на интернет-страницата на ВСС в раздел „Съдебна статистика“ със забележка за извършената корекция, съгласно решението на КСКНСС.

9. ОТНОСНО: Извлечение по т. 4 от протокол № 27/15.09.2020 г. от заседание на КПКИТ ведно с писмо на административния ръководител на  Административен съд – Бургас по компетентност.
(Писмо вх.№ ВСС-668/27.07.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
9.1. Приема за сведение извлечение по т. 4 от протокол № 27/15.09.2020 г. от заседание на КПКИТ ведно с писмо на административния ръководител на Административен съд – Бургас.

9.2. Приобщава писмото на административния ръководител на Административен съд – Бургас по т. 9.1. към материалите по т.4.1.

10. ОТНОСНО: Писмо от Комисия „Управление на собствеността“ към Пленума на Висшия съдебен съвет за изразяване на становище, относно целесъобразността за придобиване чрез дарение на описания в писмото имот в полза на ВСС, за нуждите на органите на съдебната власт в град Гълъбово.
(Писмо вх.№ ВСС-865/28.09.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
10.1. Приема за сведение писмото от Комисия „Управление на собствеността“ към Пленума на Висшия съдебен съвет.
 
10.2. Отлага вземането на решение до избор на модел за оптимизация на съдебната карта от Съдийската колегия на ВСС.

10.2. Да се уведоми Комисия „Управление на собствеността“ към Пленума на Висшия съдебен съвет за решението на комисията.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

                                                                                ДАНИЕЛА МАРЧЕВА